În fața instanței de contencios administrativ se pot ataca acte administrative unilaterale emise de o autoritate publică centrală sau locală. În această categorie sunt incluse și contractele administrative ce au ca obiect executarea lucrărilor de interes public, punerea în valoare a bunurilor proprietate publică, prestarea serviciilor publice, achizițiile publice etc., precum și refuzul nejustificat de a rezolva o cerere referitoare la un drept sau la un interes legitim, ori, după caz, faptul de a nu răspunde solicitantului în termenul legal (de regulă 30 de zile).